《甲戌正旦朝贺》
明代·韩殷

金壶漏尽禁门开，白玉仙舆紫府来。双阙薄烟笼菡萏，九重春色近蓬莱。

花迎剑佩星初落，日照金鸡仗欲回。早晚荐雄文似者，悬知独有子云才。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。